b'\n_START_ARTICLE_\nJuodoji antis\n_START_SECTION_\nI\xc5\xa1vaizda\n_START_PARAGRAPH_\nJuodoji antis truput\xc4\xaf didesn\xc4\x97 u\xc5\xbe did\xc5\xbei\xc4\x85j\xc4\x85. Patinas juodos spalvos, melsvo blizgesio. Snapas pilkai juodas su oran\xc5\xbeine d\xc4\x97me tarp \xc5\xa1nervi\xc5\xb3, jo pamatin\xc4\x97je dalyje yra gumbas. Kojos rudos, rainel\xc4\x97 ruda. Patel\xc4\x97 tamsiai ruda, galvos \xc5\xa1onai \xc5\xbeemiau aki\xc5\xb3, kaklas ir gerkl\xc4\x97 \xc5\xa1viesesni. Pilvas \xc5\xa1viesiai rudas. Snapas \xc5\xbealsvai juodas, kartais vienspalvis, o kartais \xe2\x80\x93 su geltona ar oran\xc5\xbeine juostele tarp \xc5\xa1nervi\xc5\xb3. Kojos bronzin\xc4\x97s spalvos su juosvomis pl\xc4\x97v\xc4\x97mis. Jaunikliai pana\xc5\xa1\xc5\xabs \xc4\xaf patel\xc4\x99, pilvo srityje didelis \xc5\xa1viesus plotas.\n_START_SECTION_\nPaplitimas\n_START_PARAGRAPH_\nEurazijoje paplitusi nuo Skandinavijos iki Lenos deltos. \xc5\xa0iaur\xc4\x97je arealas siekia arktines Europos pakrantes, Jamalo, Taimyro pusiasalius. \xc4\xae pietus paplitusi iki Lenos, Ob\xc4\x97s \xc5\xbeemupio, Uralo \xc5\xa1iaurin\xc4\x97s Dvinos auk\xc5\xa1tupio. Taip pat gyvena Islandijos, Brit\xc5\xb3, \xc5\xa0picbergeno, Hijumos, Saremos salose. \xc5\xbdiemoja Ramiojo ir Atlanto vandenyno pakrant\xc4\x97se._NEWLINE_Baltijos j\xc5\xabroje \xc5\xbeiemojimo metu negausi. Migruodamos skrenda pro Lietuv\xc4\x85.\n_START_SECTION_\nBiologija\n_START_PARAGRAPH_\nPeri atviruose tundros arba mi\xc5\xa1katundr\xc4\x97s e\xc5\xbeeruose. Taigoje \xe2\x80\x93 pelk\xc4\x97tose vietose. \xc5\xbdiemoja j\xc5\xabros neu\xc5\xbe\xc5\xa1\xc4\x85lan\xc4\x8diuose pakra\xc5\xa1\xc4\x8diuose, sekliose \xc4\xaflankose. Gerai nardo ir plaukioja._NEWLINE_Monogamas. Vienoje d\xc4\x97tyje paprastai b\xc5\xabna 6\xe2\x80\x938 kiau\xc5\xa1iniai, sveriantys apie 65 gramus. Per\xc4\x97jimo laikas \xe2\x80\x93 apie 30 dien\xc5\xb3._NEWLINE_Minta moliuskais, vabzd\xc5\xbeiais ir j\xc5\xb3 lervomis, vabalais, kirminais, v\xc4\x97\xc5\xbeiagyviais, augal\xc5\xb3 \xc5\xa1akniastiebiais.'